Ikt. szám:

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának

### 2018. február 12-i ülésére

**Javaslat a Nádtó utca, Potyondi utca, Meggyvágó utca kezelői jogának átadás-átvételére**

Az Ernuszt Kelemen Utcai Telektulajdonosok Közműépítő Építőközössége fekérte Szombathely Megyei Jogú Város Önkormányzatát, hogy az általuk kiépített Nádtó utcát (hrsz.: 3913/18), Potyondi utcát (hrsz.: 3925/22) és Meggyvágó utcát (hrsz.: 3913/10) az Önkormányzat vegye át kezelésbe.

Az utak területe a telekalakítással a Gazdasági Bizottság 191/2002.(VIII.28.) határozatának megfelelően az Önkormányzat tulajdonába került, azzal a feltétellel, hogy azokat kezelésbe csak a közművek és az utak teljes mértékű kiépítése után veszi át.

Az Építőközösség az építési munkákat elvégeztette, azok műszaki átadás-átvétele, valamint a forgalomba-helyezés megtörtént, illetve valamennyi, a nyilvántartásokhoz szükséges műszaki és gazdasági adatot az Önkormányzat rendelkezésére bocsájtott.

Kérem a Tisztelt Bizottságot, hogy a Nádtó utca, Potyondi utca, Meggyvágó utca kezelői jogának átadás-átvételéről szóló előterjesztést megtárgyalni és elfogadni szíveskedjék.

**Szombathely, 2018. február 8.**

/: Illés Károly:/

**Határozati Javaslat**

**…/2018.(II. 12.) GVB. sz. határozat**

A Gazdasági és Városstratégiai Bizottság a Nádtó utca, Potyondi utca, Meggyvágó utca kezelői jogának átadás-átvételéről szóló előterjesztést megtárgyalta és az alábbi döntést hozta.

1. A Bizottság egyetért azzal, hogy a Nádtó utca (hrsz.: 3913/18), Potyondi utca (hrsz.: 3925/22) és Meggyvágó utca (hrsz.: 3913/10) közútkezelő jogát Szombathely Megyei Jogú Város Önkormányzata az Ernuszt Kelemen Utcai Telektulajdonosok Közműépítő Építőközösségétől átvegye.
2. A Bizottság felkéri a polgármestert, hogy az Építőközösség által átadott adatoknak az Önkormányzat által vezetendő nyilvántartásokba történő átvezetéséről gondoskodjon.

**Felelős**: Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Dr Károlyi Ákos jegyző

(a végrehajtás előkészítéséért:

Lakézi Gábor, a Városüzemeltetési Osztály vezetője

**Határidő:** 1. pont: azonnal

2. pont: 2018. február 28.